Document ID: 31982L0436

Title and Content:
***** ΟΔΗΓΙΑ ΤΟΥ ΣΥΜΒΟΥΛΙΟΥ της 24ης Ιουνίου 1982 περί τροποποιήσεως των οδηγιών 72/159/ΕΟΚ, 72/160/ΕΟΚ και 72/161/ΕΟΚ σχετικά με τις γεωργικές διαρθρώσεις (82/436/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43, την πρόταση της Επιτροπής, τη γνώμη του Ευρωπαϊκού Κοινοβουλίου (1), Εκτιμώντας: ότι το άρθρο 16 της οδηγίας 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (2), όπως τροποποιήθηκε τελευταία από την οδηγία 81/528/ΕΟΚ (3), το άρθρο 7 της οδηγίας 72/160/ΕΟΚ του Συμβουλίου της 17ης Απριλίου 1972 περί ενθαρρύνσεως όσον αφορά την παύση της γεωργικής δραστηριότητας και διαθέσεως της χρησιμοποιουμένης γωργικής εκτάσεως για τον σκοπό βελτώσεως των διαρθρώσεων (4) και το άρθρο 9 της οδηγίας 72/161/ΕΟΚ του Συμβουλίου της 17ης Απριλίου 1972 περί της κοινωνικοοικονομικής ενημερώσεως και αποκτήσεως επαγγελματικών προσόντων των εργαζομένων στη γεωργία (5), όπως τροποποιήθηκε τελευταία από την οδηγία 81/529/ΕΟΚ (6), ορίζουν ότι η προβλεπόμενη διάρκεια για την πραγματοποίηση των κοινών ενεργειών που αναφέρονται στις οδηγίες, είναι δέκα έτη· ότι ο στόχος αυτών των κοινών ενεργειών που καθορίζεται δυνάμει του άρθρου 6 παράγραφος 2 σημείο α του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί της χρηματοδοτήσεως της κοινής γεωργικής πολιτικής (7), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (8) δεν έχει ακόμα πλήρως πραγματοποιηθεί· ότι πρέπει, λοιπόν, να παραταθεί, σύμφωνα με το άρθρο 6 παράγραφος 2 σημείο α του κανονισμού (ΕΟΚ) αριθ. 729/70, η προβλεπόμενη διάρκεια για την πραγματοποίηση αυτών των κοινών ενεργειών μέχρι τις 31 Δεκεμβρίου 1983, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 1. Το άρθρο 16 παράγραφος 1 της οδηγίας 72/159/ΕΟΚ αντικαθίσταται από το ακόλουθο κείμενο: «1. Η προβλεπομένη διάρκεια για την πραγματοποίηση της κοινής δράσεως περιορίζεται στις 31 Δεκεμβρίου 1983». 2. Το άρθρο 7 παράγραφος 1 πρώτο εδάφιο της οδηγίας 72/160/ΕΟΚ αντικαθίσταται από το ακόλουθο κείμενο: «Η προβλεπόμενη διάρκεια για την πραγματοποίηση της κοινής δράσεως περιορίζεται στις 31 Δεκεμβρίου 1983». 3. Το άρθρο 9 παράγραφος 1 της οδηγίας 72/161/ΕΟΚ αντικαθίσταται από το ακόλουθο κείμενο: «1. Η προβλεπομένη διάρκεια για την πραγματοποίηση της κοινής δράσεως περιορίζεται στις 31 Δεκεμβρίου 1983». Άρθρο 2 Η παρούσα οδηγία απευθύνεται στα Κράτη μέλη. Έγινε στο Λουξεμβούργο, στις 24 Ιουνίου 1982.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2442
712
1005
2493
2443

EuroVoc IDs (Expanded): 2442
712
1005
2493
2443

Dataset Source: meu

Split: train